Diit 97
Kuoth ɛ Kuäär kä ti diaal
1
Kuoth Nhial ɛ Kuäär,
kä a piny lɔcdɛ tɛth,
kä a dhuɔ̱li diaal lo̱ckiɛn tɛth!
2
Kä pua̱a̱r kɛnɛ muth cikɛ
Kuoth Nhial go̱l,
kä cuŋ kɛnɛ thuɔ̱k kɛ kɔm
kuäärädɛ.
3
Kä nhiamdɛ te ni mac thi̱n,
mi bi ji̱ tɛ̈rɛ tin ca jɛ
go̱l kui̱ni diaal waŋ.
4
Kä yielɛ mɛɛrɛ ɣɔw,
kä la lathɛ piny mi
cɛ jɛ nɛn.
5
Kä la lëër pääm ce̱tnikɛ kɔl
nhiam Kuɔth Nhial,
nhiam kua̱r ji̱ wi̱c
muɔ̱ɔ̱n diaal.
6
Kä lat nhial cuŋkɛ,
kä ci ji̱ wec muɔ̱ɔ̱n diaal
wuɔ̱tdɛ nɛn.
7
Kä ca nɛy diaal tin palkɛ ni
kuth jiɛn moc kɛ pöc,
kɛn nɛy tin liakɛ rɔ̱ kɛ kuth jiɛn
ti thil luɔt,
palɛ jɛ yɛn kuth diaal.
8
Kä mëë ci ji̱ Dha-yɔn ɛ liŋ
cu lo̱ckiɛn tɛth,
kä cu lo̱c wi̱i̱ni Juda tɛth
kɛ kui̱ luɔ̱kdu
lö Kuoth Nhial.
9
Kä kɛ kui̱du lö Kuoth Nhial,
di̱t ni ji̱n wi̱i̱ muɔ̱ɔ̱n kɛɛliw,
kä di̱t ni liakdu
kä kuth diaal.
10
Nhɔk Kuoth Nhial nɛy
tin lökɛ duer,
kä gaŋɛ tëk nɛɛnikɛ
tin guɔ̱ɔ̱rkɛ jɛ,
la käänɛ kɛ tetni ji̱ nyuɔɔni.
11
Kä buay ɛ duŋ ji̱ cuŋni,
kä tɛ̈th lɔaac ɛ duŋ nɛɛni
tin gɔw lo̱ckiɛn.
12
A lo̱ckun tɛth rɛy Kuoth Nhial
lö nɛy ti̱n gɔw,
kä liakɛ ciötdɛ min rɛl
gɔɔydɛ rɔ.
